Torna a Burjassot el taller del “Programa d’envelliment actiu”
2025-07-24

La Regidoria de Majors de l’Ajuntament de Burjassot, dirigida per Mª Ángeles Navarro, a través de l’àrea de dinamització de la 3a Edat, reprendrà, al gener, un taller destinat a les persones majors del municipi.

“Programa d’envelliment actiu de Burjassot” és el nom del taller en el qual es realitzaran diferents activitats que potencien l’activitat física i l’estimulació cognitiva de les persones majors de Burjassot. Tenint en compte l’elevat nombre de persones que, en fer-se grans, experimenten canvis físics, cognitius, conductuals i emocionals, els quals repercuteixen notablement en la seua vida quotidiana, aquest taller pretén precissament ajudar-los en el seu dia a dia i millorar la seua qualitat de vida.

Dirigit a persones majors de 60 anys, que presenten una deterioració cognitiva lleu o pèrdua de memòria en fase inicial, el curs es realitzarà en dos centres socials del municipi: Bailén, els dimarts i dijous de 10.00 a 11.30 hores i d’11.30 a 13.00 hores i també en el Centre Socioeducatiu Díaz Pintado, els dilluns i dimecres en el mateix horari.

Per a poder participar en el taller, les persones interessades hauran de presentar una sol·licitud d’instància genèrica en Serveis Socials, Atenció Primària Bàsica, Servei d’Autonomia- Dependència, en el carrer Colón 40, de Burjassot.